Temeljem članka 37. (NN 123/17, 144/20) Zakona o lokalnoj i područnoj (regionalnoj) samoupravi (NN 33/01, 60/01, 129/05, 109/07, 125/08, 36/09, 36/09, 150/11, 144/12, 19/13, 137/15, 123/17, 98/19, 144/20), članka 30.i članka 92. Statuta Općine Brestovac (Službeni glasnik Općine Brestovac broj 3/2021), članka 84. i članka 85. Poslovnika Općinskog vijeća Općine Brestovac (Službeni glasnik Općine Brestovac 3/2021), Općinsko vijeće na svojoj 5. sjednici, održanoj dana 18.prosinca.2025., donosi
ODLUKU O PRIJENOSU SJEDNICA OPĆINSKOG VIJEĆA
Članak 1.
Sjednice Općinskog vijeća Općine Brestovac izravno se slikom i zvukom prenose internetom putem elektroničkog medija, poveznicom na web stranici Općine.
Iznimno, sjednica ili dijelovi sjednice ne prenose se u slučajevima u kojima je zakonom određeno izuzimanje prava javnosti na uvid.
Članak 2.
Elektronički medij iz članka 1. ove Odluke je službena mrežna stranica Općine Brestovac.
U slučaju da zbog tehničkih ograničenja nije moguć izravan prijenos sjednice putem službene mrežne stranice Općine Brestovac, elektronički medij iz članka 1. ove Odluke je mrežni servis prikladan za prijenos sjednica, a koji je javnosti dostupan bez naplate.
Članak 3.
Prije održavanja sjednice Općinskog vijeća Općine Brestovac, na mrežnoj stranici Općine Brestovac uz obavijest o održavanju sjednice, na vidljivom mjestu na naslovnici objavljuje se obavijest o prijenosu sjednice uz poveznicu na mjesto na kojem će se vršiti izravan prijenos sjednice.
Nakon održavanja sjednice, na mrežnoj stranici Općine Brestovac se uz izvješće i zapisnik sjednice objavljuje i poveznica na mjesto na kojem se nalazi audiovizualna snimka sjednice.
Nakon održavanja sjednice, na elektroničkom mediju iz članka 2. dostupne su sve audiovizualne snimke održanih sjednica.
Članak 4.
Audiovizualne snimke održanih sjednica Općinskog vijeća Općine Brestovac štite se i čuvaju s ostalim materijalima Općinskog vijeća, sukladno propisima o pismohrani te arhivskom i dokumentarnom gradivu.
O snimanju sjednica i njihovom prijenosu te o objavi i čuvanju snimki brine Jedinstveni upravni odjel Općine Brestovac.
Članak 5.
Ova Odluka stupa na snagu osmi dan od objave u Službenom glasniku Općine Brestovac.

Brestovac, 18.12.2025.                                                         PREDSJEDNIK OPĆINSKOG VIJEĆA
                                                                                                                   Goran Kitanović
